Martigny-Combe

Martigny-Combe estas komunumo en la distrikto Martigny en Kantono Valezo, Svislando. Ĝi havis 2240 loĝantojn je la 31-a de decembro 2011. La ĉefloko de Martigny-Combe estas Martigny-Croix.

 Geografio 
La komunumo Martigny-Combe situas en la franclingva Suba Valezo ĉe la orienta bordo de la rivero Dranse, suda alfluanto de Rodano, sudokcidente de la urbo Martigny. La komunumo konsistas el la vilaĝoj kaj vilaĝetoj Assarlay, Martigny-Croix, Ravoire, Les Rappes, La Fontaine, Le Brocard, Le Borgeaud, Le Cergneux, Le Pied du Château, Le Fays, Plan-Cerisier, Le Perrey kaj La Crettaz kaj multnombraj malgrandetaj setlejoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 37,63 km², de kiuj 61,1% estas kovritaj de arbaro, 15,4% servas por agrikulturo kaj 3,6% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Martigny-Combe limas en nordoriento al Martigny, en sudoriento al Bovernier, en sudo al Orsières, en sudokcidento al Trient, en okcidento al Finhaut, kaj en nordokcidento al Salvan.

 Trafiko 
Tra Martigny-Combe pasas en oriento la kantona ĉefvojo n-ro 21 al la Montpasejo Granda Sankta Bernardo al Aosta kaj aliflanke la kantona ĉefvojo n-ro 203 de Martigny trans la Forclaz-Pasejo al Chamonix en Francio.

 Historio 
Ekde la jaro 999 Martigny-Combe apartenis al la Voktejo Martigny, kies centro estis Les Rappes. Martigny-Combe estis kvartalo de la grandkomunumo Martigny kaj sin subdividis en la 17-a ja 18-a jarcento mem al la du duonkvartaloj Combe inférieure kaj Combe supérieure. La nuntempa politika komunumo Martigny-Combe estiĝis en la jaro 1841, kiam ĝi estis disigita de la grandkomunumo Martigny. Fonto: Albano Hugon: Martigny-Combe en Historia Leksikono de Svislando (2009-10-27)

 Notoj kaj referencoj 


 Eksteraj ligiloj 

 Oficiala retejo de la komunumo Martigny-Combe